pWrapPolygonVertices8;7;(0,0);(0,21594);(18767,21594);(18767,12543);(21605,12543);(21605,0);(0,0);fBehindDocument1KAUPPA— JA	LAUSUNTO	KTM 49/072/2007 r[,EQLLISUUSMINISTERIÖ
3.8.2007
(''Yrkc. srt~~rF~~Priö

Oikeusministeriö Lainvalmisteluosasto
PL 25
000023 VALTIONEUVOSTO

Viite: lausuntopyyntönne OM 8/41/2006
LUONNOS OYL 20:23 §:N MUUTTAMISEKSI

Oikeusministeriö on pyytänyt kauppa- ja teollisuusministeriöltä lausuntoa luonnoksesta osakeyhtiölain 20 luvun 23 §:n muuttamiseksi. Pykälämuutoksen taustalla on ehdotuksen mukaan ollut Suomen yrittäjät ry:n sekä Taloushallintoliiton esitys siitä, että osakepääoman menettämistä koskevat säännökset mainitussa lainkohdassa muutettaisiin vanhan osakeyhtiölain 13 luvun 2 §:n 3 momentin perusteella muotoutuneen käytännön suuntaisiksi.

Kauppa- ja teollisuusministeriö kannattaa ehdotettua pykälämuutosta. Kytkemällä pääoman menettämistä koskevat laskelmat vuoteen 2006 jatkunutta selvitystilalaskelmakäytäntöä mukaillen enemmän tosiasialliseen kuin nimelliseen tasevarallisuuteen vältytään antamasta yhtiön varallisuus-asemasta liian heikkoa kuvaa ja säästytään samalla tarpeettomien rekisteri-ilmoitusten tekemiseltä. Mitä tulee muutoksen tekniseen toteuttamiseen, ministeriö toteaa konsultoineensa oikeusministeriötä tässä asiassa jo esityksen valmisteluvaiheessa ja katsoo tuolloin esittämänsä kommentit lopullisessa ehdotuksessa huomioon otetuiksi.

Toinen ehdotettu muutos koskee säännöksen kohtaa, jossa oman pääoman laskeminen alle puoleen osakepääomasta velvoittaa viipymättä laatimaan tilinpäätöksen ja kutsumaan koolle yhtiökokouksen. Jatkossa tämä velvollisuus koskisi vain julkisia osakeyhtiöitä, mikä vaatimus tulee pääomadirektiivistä.

Kauppa- ja teollisuusministeriö voi hyväksyä myös tämän muutoksen, jolla muodollisesti heikennetään yksityisen osakeyhtiön omien osakkaiden suojaa – ulkopuolisia sidosryhmiähän suoja ei koske toisin kuin edellä mainittu rekisteri-ilmoitus. Toisaalta muutoksella vältetään erityisesti vaatimattomalla minimipääomalla perustettuj en uusien osakeyhtiöiden ajautuminen heti toimintansa alkuvaiheessa kustannuksia vaativaan tilinpäätöksen laadintaprosessiin ja ylimääräisen yhtiökokouksen järjestämiseen.
Postiosoite	Käyntiosoite	Vaihde (09) 16001	Kotisivut
PL 32	Aleksanterinkatu 4	Telekopio (09) 1606 3666	http://www.ktm.fi
00023 VALTIONEUVOSTO 00170 HELSINKI	Sähköposti kirjaamo@ktm.E

pWrapPolygonVertices8;7;(0,0);(0,21584);(18661,21584);(18661,13779);(21584,13779);(21584,0);(0,0);fBehindDocument0
KAUPPA- JA	LAUSUNTO 

TEOLLISUUSMINISTERIÖ

2 (2)

3.8.2007
Muutoksen vastapainona menetettävä todellinen osakassuoja jää myös ministeriön näkemyksen mukaan varsin vähäiseksi. On oletettavaa, että yhtiön osakkeenomistajilla on yleensä tiedossaan yhtiön taloudellinen tila ja sen vaatimat käytännön toimenpiteet ilman tällaista lakisääteistä "muistutusta" siihen liittyvine raskaine prosesseineen. Erityisen vaikeaa nykysäännöstä on perustella tilanteissa, jossa pääoman väheneminen tiedetään tilapäiseksi ongelmaksi.

Markku Jänkälä

Osastopäällikön sijainen, neuvotteleva virkamies

Neuvotteleva virkamies	Mika Björklund